Foto: Twitter /HHShkMohd BAA bosh vaziri, vitse-prezidenti, Dubay amiri Muhammad bin Rashid Ol Maqtum va Abu-Dabi valiahd shahzodasi, BAA qurolli kuchlari oliy qo‘mondoni o‘rinbosari Muhammad bin Zoid Ol Nahayon Birlashgan Arab Amirliklarining keyingi 50 yil uchun yangi logotipini taqdim qildi. “Bugun men, mening inim Muhammad bin Zoid va amirliklarning 49 nafar innovatori BAA uchun yangi logotipni taqdim etmoqdamiz. Ushbu logotip o‘zidan xaritamiz, bizning o‘sib borayotgan intilishlarimiz, oldinga olg‘a borayotgan 7 amirlik, tarixga kirgan 7 asoschini aks ettiradi”, deb yozgan Dubay amiri tvitterda. Yangi logotip ovoz berish yo‘li bilan tanlangan. U uchun 10 mlndan ko‘proq odam ovoz bergan. Bunga minnatdorlik sifatida amirliklarda 10 mlnta daraxt ekiladi. Ta’kidlanishicha, endilikda BAAning barcha muassasa va tashkilotlari yangi logotipdan foydalanishni boshlaydi.